C 167 A/4
LT
Europos Sąjungos oficialusis leidinys
2022 4 21
4.
KAIP BUS ORGANIZUOJAMAS KONKURSAS?
4.1.
Konkurso procedūrų apžvalga Konkursą sudarys šie etapai: — paraiškos teikimas (žr. 4.3.1 skirsnį); — klausimų su keliais atsakymų variantais testai: žodinio, matematinio ir abstrakčiojo mąstymo testai ir kalbos suvokimo testai (žr. 4.3.2 skirsnį); — tinkamumo patikra (žr. 4.3.3 skirsnį); — vertinimo centras: bendrųjų įgūdžių vertinimo testai (atvejo tyrimas ir įgūdžių vertinimo pokalbis) ir su konkurso sritimi susijęs testas (žr. 4.3.4 skirsnį); — patvirtinamųjų dokumentų patikra ir rezervo sąrašų sudarymas (žr. 4.3.5 skirsnį).
Informacija apie testų laikymo būdą (nuotoliniu būdu ar vietoje) ir kita būtina išsamesnė informacija bei nurodymai bus pateikti kvietimuose atlikti testus.
Kandidatai privalo rezervuoti klausimų su keliais atsakymų variantais testų ir atvejo tyrimo laiką laikydamiesi iš EPSO gautų nurodymų.
Paprastai EPSO kandidatams siūlo kelias galimas klausimų su keliais atsakymų variantais testų datas ir vieną atvejo tyrimo datą.
Laikotarpiai, per kuriuos galima rezervuoti laiką ir atlikti testus, yra riboti.
Jei testai bus laikomi vietoje, EPSO užtikrins, kad jų laikymo sąlygos atitiktų atitinkamų visuomenės sveikatos institucijų (Europos ligų prevencijos ir kontrolės centro ir kitų tarptautinių, europinių ir nacionalinių institucijų) parengtas rekomendacijas. 4.2.
Šiame konkurse vartojamos kalbos 4.2.1.
Kalbų mokėjimo reikalavimai Šiame konkurse dalyvaujantys kandidatai turi atitikti abu šiuos reikalavimus: a) labai gerai (C2 lygiu) mokėti vieną iš šių kalbų: estų, kroatų, italų, nyderlandų, lenkų arba portugalų.
Ši kalba toliau vadinama 1-ąja kalba; b) pakankamai gerai (bent B2 lygiu) mokėti anglų arba prancūzų kalbą.
Ši kalba toliau vadinama 2-ąja kalba.
Bent pirmiau nurodyto minimalaus lygio turi būti kiekvienas paraiškos formoje nustatytas kalbinis gebėjimas (kalbėjimas, rašymas, skaitymas ir klausymas).
Šie gebėjimai atitinka nurodytuosius Bendros Europos kalbų mokėjimo orientacinės sistemos svetainėje.
Šio konkurso kalbų mokėjimo reikalavimai nustatyti atsižvelgiant į Europos Parlamento, ES Tarybos, Europos Komisijos, ES Teisingumo Teismo, Europos ekonomikos ir socialinių reikalų komiteto ir Regionų komiteto lingvistų asistentų pareigų ypatumus.
1-osios kalbos pasirinkimo galimybės nustatytos atsižvelgiant į institucijų, kurių tekstus reikės tvarkyti, vertimo arba teisės aktų rengimo skyrių tikslines kalbas.
Todėl 1-ąją kalbą lingvistų asistentai turi mokėti labai gerai (C2 lygiu), kad galėtų tvarkyti ja parengtus arba į ją išverstus sudėtingus tekstus (kai kurie iš jų yra teisinio pobūdžio).
Dokumentų, su kuriais dirba atitinkamos tarnybos, originalai dažniausiai rengiami anglų kalba (pavyzdžiui, Europos Parlamente, ES Taryboje arba Europos Komisijoje) arba prancūzų kalba (ES Teisingumo Teisme).
Priklausomai nuo to, kurioje institucijoje po šio konkurso bus įdarbinti, laureatai turės remtis tokiais dokumentais tvarkydami 1-ąja kalba išdėstytus dokumentus.